এরপর অ্যামিকাস কিউরিদের মতামত খণ্ডনে নিজের বক্তব্য তুলে ধরেন অ্যাটর্নি জেনারেল মাহবুবে আলম। তিনি বলেন, সামরিক শাসনামলে আপিল বিভাগের দুই বিচারপতিকে দেখা গেল, হঠাৎ একদিন আর তারা কর্মরত নেই। এমনকি একজন প্রধান বিচাপতিকে এজলাস থেকে নেমে যেতে হয়েছে মার্শাল ল’ ফরমানের জন্য। পরবর্তী সময়ে আরেকজন বিচারপতিকে পররাষ্ট্র মন্ত্রণালয়ে পাঠানো হয়েছে। সর্বশেষ দু’জন বিচারপতিকে অতি অসম্মানজনকভাবে তাদের চাকরি থেকে বরখাস্ত করা হয়েছে।